**Rámcová dohoda na bezhotovostný nákup pohonných hmôt prostredníctvom palivových kariet**

**č. MAGTS XXXXXXX**

uzavretá podľa § 409 a nasl. a § 269 ods. 2 zákona č. 513/1991 Zb. Obchodný zákonník (ďalej len „Obchodný zákonník“) v spojení s § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(ďalej len **„Dohoda“**)

medzi zmluvnými stranami

**Hlavné mesto Slovenskej republiky Bratislava**

sídlo: Primaciálne nám. 1, 814 99 Bratislava

IČO: 00 603 481

DIČ: 2020372596

bankové spojenie: Československá obchodná banka, a. s.

č. účtu v tvare IBAN: SK37 7500 0000 0000 2582 9413

BIC (SWIFT): CEKOSKBX

zastúpenie: Ing. Tatiana Kratochvílová, prvá námestníčka primátora v zmysle Podpisového poriadku účinného ku dňu podpisu tejto Dohody

kontakty: ............., telefón: ......................, e-mail: ....................

(ďalej len ako „**Objednávateľ“**)

a

**NÁZOV**

sídlo:

IČO:

registrácia: Obchodný register Okresného súdu..........., oddiel:............., vložka č................

DIČ:

IČ DPH:

bankové spojenie:

č. účtu v tvare IBAN:

BIC (SWIFT):

Zastúpenie:

kontakty: ............., telefón: ......................, e-mail: ....................

(ďalej len ako „**Dodávateľ“**)

(Objednávateľ a Dodávateľ spolu ďalej len ako „**účastníci dohody**“ a samostatne aj ako „**účastník dohody**“)

**Preambula**

Táto Dohoda sa uzatvára ako výsledok zadávania nadlimitnej zákazky podľa § 66 zákona o verejnom obstarávaní na predmet **„Nákup pohonných hmôt prostredníctvom palivových kariet“.**

Oznámenie o vyhlásení verejného obstarávania bolo zverejnené vo Vestníku verejného obstarávania č. ...... dňa ..... pod značkou ........ a v Úradnom vestníku Európskej únie č. .... dňa ..... pod značkou .........

Verejné obstarávanie uskutočnil Objednávateľ v súlade s oznámením o vyhlásení verejného obstarávania a v súlade so súťažnými podkladmi aj pre v súťažných podkladoch vymedzené neziskové, rozpočtové alebo príspevkové organizácie zriadené Objednávateľom, ako aj obchodné spoločnosti, v ktorých má Objednávateľ 100 % majetkovú účasť a ktorých zoznam tvorí prílohu č. 4 tejto Dohody.

**Článok I**

**Predmet Dohody**

1. Predmetom tejto Dohody je rámcová úprava vzájomných vzťahov medzi Objednávateľom a Dodávateľom súvisiacimi s bezhotovostným nákupom pohonných hmôt a doplnkových tovarov a služieb do služobných motorových vozidiel Objednávateľa na princípe akceptácie palivových kariet Dodávateľa ako prostriedku bezhotovostnej úhrady nákupu na čerpacích staniciach Dodávateľa resp. subdodávateľov Dodávateľa, ktoré akceptujú úhradu odobratých pohonných hmôt a doplnkových tovarov a služieb prostredníctvom palivových kariet Dodávateľa a s tým súvisiace služby, vrátane poskytovania účtovných služieb spojených s nákupom, vystavením a dodávkou palivových kariet, zúčtovania dodaných pohonných hmôt a doplnkových tovarov a služieb.
2. Predmetom tejto Dohody je v zmysle uvedeného v bode 1. tohto článku dohoda účastníkov dohody o:
	1. **bezhotovostnom** **nákupe pohonných hmôt na čerpacích staniciach Dodávateľa** resp. subdodávateľov Dodávateľa, dodávaných na princípe akceptácie palivovej karty ako prostriedku bezhotovostnej úhrady za odobraté pohonné hmoty na všetkých čerpacích staniciach Dodávateľa resp. subdodávateľov Dodávateľa, vrátane vystavenia a dodania palivových kariet, zúčtovania dodaných pohonných látok a poskytovania súvisiacich služieb spojených s ich dodávkou,
	2. **bezhotovostnom nákupe doplnkových tovarov a služieb,** ako napr. AdBlue, destilovaná voda, nemrznúce kvapaliny do chladičov a ostrekovačov,  autokozmetika; umývanie osobných motorových vozidiel, a to na princípe akceptácie palivovej karty ako prostriedku bezhotovostnej úhrady za odobraté doplnkové tovary a služby na všetkých čerpacích staniciach Dodávateľa resp. subdodávateľov Dodávateľa. Bližší popis doplnkových tovarov a služieb je uvedený v  Prílohe č. 1 tejto Dohody – Opis predmetu Dohody.
3. Súčasťou predmetu plnenia podľa tejto Dohody je aj bezplatné vydanie a dodanie palivových kariet, zúčtovanie dodaných pohonných hmôt a doplnkových tovarov a služieb a poskytovanie finančných a iných služieb spojených s ich dodávkou. Podrobný popis predmetu plnenia je uvedený v Prílohe č. 1 tejto Dohody – Opis predmetu Dohody.
4. Objednávateľ sa na základe tejto Dohody zaväzuje Dodávateľovi za predmet plnenia podľa tejto Dohody zaplatiť cenu stanovenú na základe podmienok určených na základe tejto Dohody.

**Článok II**

**Spôsob, miesto a termíny plnenia predmetu Dohody**

1. Dodávateľ sa zaväzuje dodávať pre Objednávateľa pohonné hmoty (PHM) a doplnkový tovar a služby na čerpacích staniciach Dodávateľa, resp. subdodávateľov Dodávateľa, ktoré akceptujú úhradu čerpaných PHM a odobratých doplnkových tovarov a služieb prostredníctvom palivových kariet vydaných Dodávateľom. Aktuálny počet vozidiel Objednávateľa, ku ktorým majú byť palivové karty dodané v čase uzatvorenia tejto Dohody je ............... 205 ks, pričom počet vozidiel sa v priebehu platnosti tejto Dohody môže meniť, pričom toto nie je dôvodom na uzatvorenie dodatku k tejto Dohode.
2. Dodávateľ sa zaväzuje dodávať PHM a doplnkový tovar a služby Objednávateľovi priebežne výhradne podľa reálnych potrieb Objednávateľa čiastkovými odbermi. Úhrady za odbery PHM a doplnkových tovarov a služieb budú realizované podľa skutočne odobratého množstva PHM a doplnkových tovarov a služieb.
3. Na účely identifikácie Objednávateľa s cieľom dosiahnutia vyššej kvality pri predaji predmetu plnenia poskytne Dodávateľ Objednávateľovi bezhotovostné palivové karty (ďalej iba „palivová karta“ alebo „palivové karty“). Každá palivová karta je vybavená vlastným identifikačným číslom a má pridelený samostatný PIN kód.
4. Dodané palivové karty musia spĺňať nasledujúce požiadavky:
	1. použitie palivovej karty musí byť viazané na znalosť osobného identifikačného kódu - PIN kódu, s možnosťou bezplatnej zmeny tohto PIN – kódu,
	2. možnosť stanovenia rôznych limitov čerpania PHM,
	3. možnosť bezplatného zablokovania stratenej palivovej karty kedykoľvek počas plnenia Dohody (t.j. vrátane víkendov a sviatkov) v lehote do 1 hodiny od telefonického nahlásenia,
	4. bezplatné vydanie palivových kariet na EČV,
	5. doba platnosti každej vystavenej palivovej karty nesmie byť kratšia ako 12 mesiacov odo dňa jej vystavenia, pred uplynutím doby platnosti palivovej karty Dodávateľ najneskôr 5 pracovných dní bezodplatne vystaví a dodá Objednávateľovi novú palivovú kartu.
5. Dodávateľ sa zaväzuje:
	1. že dodané palivové karty budú po dobu ich platnosti spôsobilé na použitie na dohodnutý účel a v prípade ich poškodenia ich bezodplatne nahradí,
	2. realizovať bezplatné vydanie dodatočnej palivovej karty v lehote do 5 pracovných dní od doručenia písomnej objednávky Objednávateľa,
	3. zasielať Objednávateľovi výpisy (prehľady) o odberoch pohonných hmôt 1x za mesiac podľa jednotlivých palivových kariet (podľa EČV), resp. podľa zadania Objednávateľa t. j. na konci kalendárneho mesiaca, v písomnej a v elektronickej forme ako prílohu k faktúre, (upravené v článku fakturácia),
	4. zobrazovať Objednávateľovi prehľad čerpania PHM, kedykoľvek v priebehu kalendárneho mesiaca prostredníctvom internetového pripojenia do systému správy palivových kariet Dodávateľa,
	5. že možnosť bezhotovostného nákupu pohonných hmôt a doplnkových tovarov a služieb prostredníctvom palivovej karty bude u Dodávateľa, resp. subdodávateľov Dodávateľa dostupná minimálne v rovnakej miere ako bežná bezhotovostná platba platobnou kartou.
6. Miestom plnenia – odberu pohonných hmôt a doplnkových tovarov a služieb sú výdajné miesta Dodávateľa resp. subdodávateľov Dodávateľa – čerpacie stanice, ktoré akceptujú úhradu čerpaných PHM a odobratých doplnkových tovarov a služieb prostredníctvom palivových kariet vydaných Dodávateľom. Zoznam výdajných miest – čerpacích staníc, ktoré akceptujú úhradu čerpaných PHM a odobratých doplnkových tovarov a služieb na palivové karty vydaných Dodávateľom tvorí Prílohu č. 6 tejto Dohody.
7. Miestom dodania palivových kariet bude adresa uvedená v objednávke Objednávateľa.
8. Dodávateľ je povinný priebežne oznamovať Objednávateľovi zmeny v zozname výdajných miest – čerpacích staníc, a to písomne alebo elektronicky. Spolu s oznámením zmeny v zozname výdajných miest Dodávateľa je Dodávateľ povinný Objednávateľovi doručiť aj aktualizovaný zoznam čerpacích staníc. Účastníci dohody sa dohodli, že zmeny v zozname čerpacích staníc nie sú dôvodom na uzatvorenie dodatku k Dohode.
9. Termíny plnenia:
10. Dodávateľ sa zaväzuje k vydávaniu palivových kariet v lehote do 7 dní po obdržaní žiadosti objednávateľa a doručenia záväznej objednávky,
11. v prípade straty, zničenia alebo krádeže Dodávateľ bezodplatne vystaví náhradnú palivovú kartu do 5 pracovných dní od nahlásenia,
12. Dodávateľ sa zaväzuje zabezpečiť funkčnosť prístupu Objednávateľa (užívateľov Objednávateľa) do elektronického systému správy kariet najneskôr do 30 dní od účinnosti tejto Dohody.

**Článok III**

**Zadávanie objednávok**

1. Na účely dodania predmetu plnenia Dohody Dodávateľ protokolárne na základe objednávky vystavenej v súlade s touto Dohodou Objednávateľovi odovzdá palivové karty vrátane príslušných PIN kódov, a to do 7 pracovných dní odo dňa doručenia objednávky Dodávateľovi. Objednávku je Objednávateľ povinný doručiť Dodávateľovi prostredníctvom poštovej prepravy alebo v elektronickej podobe e-mailom na vopred dohodnutú e-mailovú adresu zodpovedných osôb uvedených v článku XIII bod 6. tejto Dohody. Objednávku je možné vystaviť aj prostredníctvom elektronického systému správy palivových kariet Dodávateľa.
2. Objednávka bude obsahovať aj zoznam evidenčných čísiel vozidiel (ďalej len „EČV“) Objednávateľa, resp. zadanie Objednávateľa, na ktoré majú byť palivové karty vydané. Objednávateľ sa s Dodávateľom môžu dohodnúť aj na ďalších podmienkach, bližšie určujúcich spôsob používania palivových kariet.
3. Účastníci dohody sa dohodli, že počet palivových kariet sa môže počas platnosti a účinnosti Dohody meniť v závislosti od aktuálnych potrieb Objednávateľa. Dodávateľ vystaví bezodplatne nové palivové karty na základe písomnej objednávky Objednávateľa.

**Článok IV**

**Cena predmetu Dohody**

1. Jednotková cena za 1 liter pohonných hmôt je stanovená ako priemerná týždenná cena za 1 liter príslušnej pohonnej hmoty v eurách bez DPH znížená o percento zľavy poskytnuté úspešným uchádzačom na 1 liter pohonných hmôt. K takto vypočítanej cene bude prirátaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov. Jednotková cena bola stanovená v súlade so zákonom NR SR č. 18/1996 Z. z. o cenách v znení neskorších predpisov, v spojení s vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov. Podrobná špecifikácia jednotkovej ceny za predmet plnenia, poskytovaného na základe tejto Dohody je uvedená je definovaná v bode 3. tohto článku.
2. V cene dohodnutej podľa bodu 1. tohto článku sú zahrnuté všetky náklady Dodávateľa súvisiace a vynaložené s poskytnutím predmetu plnenia podľa tejto Dohody, najmä všetky náklady Dodávateľa na vydanie palivových kariet na nákup PHM a ich prevádzku v systéme a tiež náklady spojené s jej vydaním vrátane všetkých ostatných súvisiacich nákladov a poskytovaných služieb podľa tejto Dohody. Objednávateľ nebude Dodávateľovi hradiť žiadne skryté náklady, ktoré súvisia s vydávaním palivových kariet a ich prevádzkou.
3. Jednotková cena podľa bodu 1. tohto článku predstavuje cenu za jeden liter PHM. Jednotkovou cenou sa rozumie cena za 1 liter pohonných hmôt, stanovená ako priemerná týždenná cena za 1 liter príslušnej pohonnej hmoty v eurách bez DPH znížená o percento zľavy poskytnuté úspešným uchádzačom na 1 liter pohonných hmôt. K takto vypočítanej cene bude prirátaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov.
4. Dodávateľ garantuje počas platnosti a účinnosti tejto Dohody nasledovnú zmluvnú cenu: aktuálna jednotková cena na 1 liter PHM v € bez DPH platná v čase odberu pohonných hmôt znížená o pevne dohodnutú zľavu xx % na 1 liter PHM bez DPH. K takto vypočítanej cene za 1 liter PHM bude prirátaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov.
5. V prípade ak bola výsledkom verejného obstarávania zľava na doplnkové tovary a služby, uplatní sa táto zľava pri ich nákupe. Za doplnkový tovar alebo službu sa uplatní cena platná v čase a mieste nákupu znížená o percento zľavy poskytnutej úspešným uchádzačom. Dodávateľ garantuje počas celej doby plnenia Dohody zľavu vo výške xx % na doplnkové tovary a služby. K takto vypočítanej cene za doplnkový tovar a služby bude prirátaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov.
6. Cena po uplatnení zľavy za odobrané množstvo PHM s DPH bude zaokrúhlená na 2 desatinné miesta.
7. Celková maximálna súhrnná výška ceny za poskytnuté plnenie, t. j. finančný limit tejto Dohody je 2 275 000,00 (slovom dvamiliónydvestosedemdesiatpäťtisíc eur) EUR bez DPH, pričom plnenie predmetu Dohody počas platnosti Dohody bude závislé výlučne od reálnej potreby Objednávateľa. Dodávateľ si je vedomý, že mu nevznikajú žiadne finančné nároky, vrátane náhrady škody, z dôvodu, ak celkový finančný limit uvedený v prvej vete nebude vyčerpaný v plnom rozsahu. Finančný limit Dohody nie je možné prekročiť počas celej doby trvania právnej záväznosti tejto Dohody.

**Článok V**

**Platobné podmienky**

1. Úhrada za odobrané pohonné hmoty a doplnkové tovary a služby bude Objednávateľom realizovaná na základe súhrnnej faktúry vystavenej Dodávateľom a poštou doručenej Objednávateľovi jedenkrát mesačne, vždy k poslednému dňu v mesiaci v jednom vyhotovení. Prílohou faktúry bude výpis (prehľad) o odberoch PHM a doplnkových tovarov a služieb evidovaných prostredníctvom jednotlivých palivových kariet v písomnej forme. V elektronickej forme bude faktúra (vrátane príloh) zverejnená v elektronickom systéme správy kariet do 15. dňa v mesiaci, ktorý nasleduje po mesiaci za ktorý bola faktúra vystavená.
2. Ak sa účastníci dohody tak dohodnú po uzatvorení tejto Dohody, Objednávateľ súhlasí so zasielaním elektronických faktúr na emailovú adresu, ktorú Objednávateľ na tento účel oznámi Dodávateľovi. V takom prípade začína plynúť 30 dňová lehota splatnosti faktúry deň nasledujúci po dni doručenia elektronickej faktúry, pričom elektronická faktúra sa považuje za doručenú deň nasledujúci po jej odoslaní na oznámenú emailovú adresu Objednávateľa.
3. Splatnosť faktúry je 30 dní odo dňa doručenia faktúry Objednávateľovi, pričom platí, že cena sa považuje za uhradenú dňom odpísania finančných prostriedkov z bankového účtu Objednávateľa v prospech Dodávateľa.
4. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra Dodávateľovi vrátená. Dodávateľ je povinný doručiť Objednávateľovi novú faktúru, pričom lehota splatnosti faktúry začne odznova plynúť od termínu doručenia novej opravenej faktúry. Faktúra musí obsahovať množstvo odobratých PHM, aktuálnu jednotkovú cenu za odobraté množstvo PHM v eurách bez DPH zníženú o poskytnutú zľavu, celkovú cenu v eurách bez DPH a s DPH za odobraté množstvo po uplatnení dohodnutej zľavy.
5. Účastníci dohody sa výslovne dohodli, že na poskytovanie plnenia v zmysle a za podmienok uvedených v tejto Dohode sa nebudú zo strany Objednávateľa poskytovať Dodávateľovi zálohové platby.
6. Účastníci dohody sa dohodli, že Objednávateľ je oprávnený započítať si svoju pohľadávku voči Dodávateľovi po lehote splatnosti aj bez súhlasu Dodávateľa oproti akejkoľvek splatnej pohľadávke Dodávateľa voči Objednávateľovi. O započítaní pohľadávky je objednávateľ povinný písomne informovať Dodávateľa. Na započítanie vzájomných nárokov sa použije ustanovenie § 358 a nasl. ObZ primerane.

**Článok VI**

**Využitie subdodávateľov**

1. Dodávateľ je povinný plniť predmet Dohody vlastnými kapacitami. Dodávateľ však môže poveriť vykonaním služieb aj iný právny subjekt, t. j. svojich subdodávateľov. Subdodávateľ musí spĺňať všetky zákonné požiadavky a to aj vo vzťahu k zákonu o verejnom obstarávaní.
2. Dodávateľ garantuje spôsobilosť subdodávateľov pre plnenie predmetu tejto Dohody.
3. Dodávateľ zodpovedá za celé a riadne plnenie predmetu Dohody počas celého trvania zmluvného vzťahu s Objednávateľom a to bez ohľadu na to, či Dodávateľ použil subdodávateľov alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom Dodávateľa.
4. Počas trvania Dohody je Dodávateľ oprávnený zmeniť subdodávateľa uvedeného v neoddeliteľnej Prílohe č. 3 -Zoznam subdodávateľov (ďalej len „Príloha č. 3“) výlučne na základe udeleného písomného súhlasu Objednávateľa a následne uzavretého dodatku k tejto Dohode. Nový subdodávateľ musí spĺňať povinnosť zápisu v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o RPVS**“), v prípade, ak mu takáto povinnosť zo zákona o RPVS vyplýva.
5. Objednávateľ má právo zamietnuť návrh nového subdodávateľa a požiadať Dodávateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nesplnenie podmienok pre zmenu subdodávateľa atď.).
6. Dodávateľ vyhlasuje, že Príloha č. 3 tejto Dohody obsahuje aktuálne a úplné údaje v zmysle ustanovenia § 41 ods. 3, 4 a 6 zákona o verejnom obstarávaní v čase uzavretia tejto Dohody. Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, hodnota plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „údaje“) v rozsahu uvedenom podľa Prílohy č. 3.
7. Zmenu údajov akéhokoľvek subdodávateľa je Dodávateľ povinný bezodkladne písomne oznámiť Objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k tejto Dohode.
8. Porušenie povinností Zhotoviteľa uvedených v tomto článku Dohody sa považuje za podstatné porušenie zmluvných povinností.

**Článok VII**

**Register partnerov verejného sektora**

1. V prípade, ak má byť podľa platných právnych predpisov (najmä podľa zákona o RPVS) Dodávateľ a/alebo akýkoľvek z jeho subdodávateľov podľa tejto Dohody partnerom verejného sektora, Dodávateľ sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto Dohody zapísaní v registri partnerov verejného sektora. Za dodržiavanie tohto bodu Dohody subdodávateľmi zodpovedá v plnom rozsahu Dodávateľ. Porušenie povinnosti Dodávateľa podľa tohto bodu sa považuje za podstatné porušenie tejto Dohody. V prípade porušenia povinností podľa tohto bodu zo strany Dodávateľa a/alebo akéhokoľvek jeho subdodávateľa má Objednávateľ právo od tejto Dohody odstúpiť.
2. Objednávateľ má tiež právo odstúpiť od tejto Dohody uzatvorenej s Dodávateľom, ak tento je partnerom verejného sektora, a ak počas trvania Dohody nastanú nasledovné skutočnosti:

a) nadobudne právoplatnosť rozhodnutie o výmaze Dodávateľa ako partnera verejného sektora z registra podľa § 12 zákona o RPVS,

b) nadobudne právoplatnosť rozhodnutie o pokute z dôvodov podľa § 13 ods. 2 zákona o RPVS,

c) dôjde k výmazu Dodávateľa ako partnera verejného sektora na návrh oprávnenej osoby,

d) je Dodávateľ ako partner verejného sektora viac ako 30 dní v omeškaní so splnením povinnosti podľa § 10 ods. 2 tretej vety zákona o RPVS.

1. Dodávateľ je kedykoľvek na žiadosť Objednávateľa povinný do 3 pracovných dní predložiť všetky zmluvy so subdodávateľmi Dodávateľa, a to v každom okamihu realizácie predmetu plnenia tejto Dohody.
2. Objednávateľ má právo prestať plniť svoje zmluvné povinnosti podľa tejto Dohody bez toho, aby sa dostal do omeškania, ak počas trvania Dohody nastanú nasledovné skutočnosti:
3. nie je splnená povinnosť podľa § 11 ods. 2 zákona o RPVS,
4. dodávateľ ako partner verejného sektora je v omeškaní so splnením povinnosti podľa § 10 ods. 2 tretej vety zákona o RPVS,
5. v iných v zákone o RPVS stanovených prípadoch.

**Článok VIII**

**Zmluvné pokuty, úrok z omeškania a zodpovednosť za škody**

1. V prípade, ak Dodávateľ nedodá palivové karty v dohodnutej lehote, množstve, alebo na miesto uvedené v objednávke, Objednávateľ má právo uplatniť si nárok na zmluvnú pokutu vo výške 50 EUR za každý, aj začatý deň omeškania, ak sa účastníci dohody nedohodnú inak.
2. Ak Dodávateľ zmení subdodávateľa uvedeného v Prílohe č. 3 Dohody bez predchádzajúceho písomného súhlasu Objednávateľa v rozpore s Článkom VI. bodom 4. tejto Dohody, Objednávateľovi vzniká nárok na zaplatenie zmluvnej pokuty vo výške 1000 EUR za každý jednotlivý prípad.
3. V prípade, ak sa ktorékoľvek z vyhlásení Dodávateľa podľa článku XII bod 3. tejto Dohody ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Dodávateľom nelegálne zamestnávaných osôb, (i) je Dodávateľ povinný zaplatiť Objednávateľovi zmluvnú pokutu vo výške 130 % sankcie uloženej kontrolným orgánom Objednávateľovi a zároveň (ii) Objednávateľovi vzniká právo na odstúpenie od tejto Dohody.
4. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, Objednávateľ je oprávnený požadovať od Dodávateľa zaplatenie zmluvnej pokuty vo výške 130 % výšky daňovej povinnosti, ktorá takto Objednávateľovi vznikla.
5. V prípade, ak Objednávateľ bude v omeškaní s úhradou faktúry, Dodávateľ má právo uplatniť si zákonný nárok na úrok z omeškania z fakturovanej sumy za každý deň omeškania, ak sa účastníci dohody nedohodnú inak.
6. V prípade porušenia povinnosti uvedenej v Čl. IV. bod 4. tejto Dohody, má Objednávateľ nárok na náhradu škody, ktorou sa rozumie aj rozdiel medzi cenou so zľavou podľa Čl. IV. bod 4. tejto Dohody a kúpnou cenou, za ktorú Objednávateľ obstaral tovar u iného Dodávateľa z dôvodu nesplnenia povinnosti Dodávateľa uvedenej v Čl. IV. bod 4. tejto Dohody.
7. V prípade porušenia povinnosti uvedenej v Čl. IV. bod 5. tejto Dohody, má Objednávateľ nárok na náhradu škody, ktorou sa rozumie aj rozdiel medzi cenou so zľavou podľa Čl. IV. bod 5. tejto Dohody a kúpnou cenou, za ktorú Objednávateľ obstaral doplnkový tovar a/alebo služby u iného Dodávateľa z dôvodu nesplnenia povinnosti Dodávateľa uvedenej v Čl. IV. bod 5. tejto Dohody.
8. Dodávateľ zodpovedá za škodu, ktorá vznikne Objednávateľovi a/alebo tretím osobám v dôsledku toho, že odobratý tovar mal vady.
9. Dodávateľ zodpovedá za škodu spôsobenú Objednávateľovi nepravdivosťou a/alebo neúplnosťou ktoréhokoľvek z vyhlásení Dodávateľa v tejto Dohode. Dodávateľ sa zaväzuje odškodniť Objednávateľa za akékoľvek nároky, ktoré by prípadné tretie osoby uplatnili voči Objednávateľovi z dôvodu, že odobratý tovar mal vady, alebo že niektoré z vyhlásení Dodávateľa v tejto Dohode alebo verejnom obstarávaní boli nepravdivé a/alebo neúplné.
10. Zmluvné pokuty, poplatok z omeškania alebo nároky z náhrady škody sú splatné v pätnásty (15.) deň nasledujúci po doručení písomnej požiadavky (penalizačnej faktúry) oprávneným účastníkom dohody na zaplatenie zmluvnej pokuty alebo úroku z omeškania.
11. Uplatnením zmluvnej pokuty u Dodávateľa a/alebo zaplatením zmluvnej pokuty Dodávateľom nie je dotknuté právo Objednávateľa uplatňovať u Dodávateľa v plnom rozsahu náhradu škody spôsobenú porušením povinností zo strany Dodávateľa, na ktoré sa vzťahuje zmluvná pokuta.
12. Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje Dodávateľa ďalej plniť povinnosť zabezpečenú zmluvnou pokutou, ak sa zmluvné strany nedohodnú inak.

**Článok IX**

**Doba trvania Dohody**

Táto Dohoda sa uzatvára na dobu určitú, a to na 48 (štyridsaťosem) mesiacov odo dňa nadobudnutia jej účinnosti, alebo do vyčerpania finančného limitu určeného v článku IV. bod 8. tejto Dohody, podľa toho, ktorá skutočnosť nastane skôr.

Táto Dohoda zaniká:

1. uplynutím času, na ktorý bola uzavretá, prípadne vyčerpaním finančného limitu, podľa toho, ktorá skutočnosť nastane skôr, alebo
2. písomnou dohodou účastníkov dohody, alebo
3. písomnou výpoveďou Objednávateľa, a to aj bez uvedenia dôvodu, s výpovednou dobou 1 mesiac, ktorá začína plynúť prvý deň kalendárneho mesiaca nasledujúceho po mesiaci, kedy bola výpoveď doručená druhému účastníkovi dohody, alebo
4. písomným odstúpením od Dohody, pričom každý účastník dohody je oprávnený odstúpiť od tejto Dohody pri podstatnom porušení Dohody druhým účastníkom dohody, alebo
5. ako aj v prípade uplatnenia § 19 zákona o verejnom obstarávaní.

Podstatným porušením povinností Dodávateľa podľa tejto Dohody, sa rozumie každé nasledovné konanie Dodávateľa súvisiace s predmetom Dohody, a to:

* 1. omeškanie Dodávateľa s dodaním plnenia v lehote podľa tejto Dohody o viac ako 7 kalendárnych dní,
	2. porušenie povinnosti registrácie Dodávateľa v zmysle zákona o RPVS, ak mu táto povinnosť vznikla,
	3. porušenie ktorejkoľvek povinnosti týkajúcej sa mlčanlivosti alebo ochrany dôverných informácií a ochrany osobných údajov podľa tejto Dohody,
	4. porušenie ktorejkoľvek povinnosti Dodávateľa týkajúcej sa nelegálnej práce a nelegálneho zamestnávania podľa tejto Dohody,
	5. iné porušenie tejto Dohody Dodávateľom, ak je to v tejto Dohode výslovne uvedené.

Objednávateľ je rovnako oprávnený od tejto Dohody odstúpiť keď dôjde:

1. k nadobudnutiu rozhodnutia príslušného súdu, ktorým súd vyhlási konkurz na majetok Dodávateľa,
2. k nadobudnutiu právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Dodávateľa pre nedostatok majetku,
3. k nadobudnutiu právoplatnosti rozhodnutia príslušného súdu, ktorým súd povolí reštrukturalizáciu Dodávateľa,
4. k zániku Dodávateľa bez právneho nástupcu.

Dodávateľ je oprávnený od tejto Dohody odstúpiť, ak je Objednávateľ v omeškaní s uhradením ceny v lehote podľa tejto Dohody o viac ako 30 kalendárnych dní.

Účinky odstúpenia nastanú dňom, keď prejav vôle jedného účastníka dohody o odstúpení bude doručený druhému účastníkovi dohody.

Zánik Dohody sa nedotýka nárokov na náhradu škody vzniknutej porušením povinností podľa tejto Dohody, nárokov na zaplatenie zmluvných pokút, ani zmluvných ustanovení týkajúcich sa riešenia sporov medzi účastníkmi dohody a iných ustanovení, ktoré podľa prejavenej vôle účastníkov dohody alebo vzhľadom na svoju povahu majú trvať aj po ukončení tejto Dohody.

**Článok X**

**Mlčanlivosť**

1. Účastníci dohody majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto Dohody.
2. Dodávateľ môže na účely plnenia Dohody vyžadovať v nevyhnutnom rozsahu sprístupnenie určitých dôverných informácií, ktoré môžu obsahovať najmä, nie však výlučne, technické, komerčné, finančné, právne, riadiace, prevádzkové, administratívne, plánovacie, marketingové alebo ekonomické informácie, dáta a know-how, vrátane všetkých kópií, poznámok, analýz, kompilácií, štúdií a iných dokumentov, ktoré obsahujú a/alebo boli vyhotovené na základe takýchto informácií, či už v písomnej, ústnej, obrázkovej, elektronickej alebo inej podobe, vrátane všetkých informácií, ktoré majú formu obchodného tajomstva v súlade s § 17 zákona č. 513/1991 Zb. Obchodný zákonník v znení neskorších predpisov (takéto informácie spolu ďalej len ako „**dôverné informácie**“), a ktoré prináležia Objednávateľovi.
3. Dodávateľ berie na vedomie, že akékoľvek sprístupnenie dôverných informácií bude a/alebo môže mať za následok značné poškodenie Objednávateľa, jeho činností a dobrého mena a môže ohroziť jeho vzťah s verejnosťou.
4. Dodávateľ bude zachovávať mlčanlivosť o všetkých dôverných informáciách, ktoré mu boli poskytnuté Objednávateľom a/alebo ku ktorým má Dodávateľ prístup. Dodávateľ nepoužije žiadne z dôverných informácií na iné účely, ako je uvedené v tejto Dohode.
5. Účastníci dohody berú na vedomie, že ich práva a povinnosti týkajúce sa dôverných informácií sa vzťahujú aj na pridružené osoby, partnerov a poradcov každého účastníka dohody, ktorým je účastník dohody oprávnené poskytnúť dôverné informácie v nevyhnutnom rozsahu pre plnenie tejto Dohody. Poskytnutie dôverných informácií tretej osobe v nevyhnutnom rozsahu je Dodávateľ vždy povinný bezodkladne písomne oznámiť Objednávateľovi.
6. Akékoľvek porušenie povinností zachovávať mlčanlivosť obsiahnutých v tejto Dohode pridruženými osobami, partnermi a/alebo poradcami Dodávateľa bude považované za porušenie zo strany Dodávateľa, za čo bude Dodávateľ zodpovedný.
7. Predchádzajúce povinnosti zachovávať mlčanlivosť sa nevzťahujú na také informácie, ktoré:
8. sú alebo sa stanú verejne dostupnými bez akéhokoľvek pričinenia Dodávateľa; alebo
9. boli vo vlastníctve Dodávateľa predtým, ako ich získal na základe tejto Dohody; alebo
10. boli vyvinuté Dodávateľom alebo v jeho mene nezávisle počas trvania povinnosti zachovávať mlčanlivosť; alebo
11. boli získané Dodávateľom od tretej osoby, ktorá preukázala, že má právo šíriť dôverné informácie; alebo
12. boli sprístupnené niektorým z účastníkov dohody, ak si ich sprístupnenie vyžadujú platné právne predpisy, príslušný súd, príslušný regulačný orgán alebo orgán rozhodujúci v spore medzi zmluvnými stranami.
13. Dodávateľ nevynesie žiadne dôverné informácie mimo priestorov Objednávateľa, ani neprenesie alebo neskopíruje žiadne dôverné informácie, okrem tých situácií, kedy to Objednávateľ vopred písomne schváli.
14. Objednávateľ vyhlasuje a garantuje, že má právo poskytnúť dôverné informácie podľa ustanovení tejto Dohody bez toho, aby tým porušoval svoje zmluvné povinnosti voči akýmkoľvek tretím osobám.
15. Objednávateľ má právo odmietnuť poskytnutie dôverných informácií, ak takéto poskytnutie nebude nevyhnutne potrebné k naplneniu účelu tejto Dohody.
16. Dodávateľ berie na vedomie, že Objednávateľ neposkytuje žiadnu ďalšiu výslovnú garanciu a zrieka sa všetkých implicitných garancií vo vzťahu k dôverným informáciám, vrátane, nie však výlučne, akýchkoľvek garancií ohľadom kvality, presnosti alebo kompletnosti dôverných informácií.
17. Žiaden obsah dôverných informácií nie je možné považovať ako akýkoľvek prísľub, vyhlásenie alebo garanciu poskytnutú Objednávateľom Dodávateľovi.
18. Poskytnutím dôverných informácií neprechádza na Dodávateľa vlastnícke alebo iné právo alebo licencia k dôverným informáciám.
19. Dodávateľ je povinný poskytnúť Objednávateľovi všetku potrebnú súčinnosť potrebnú na odstránenie následkov neoprávnenej manipulácie s dôvernými informáciami.

**Článok XI**

**Ochrana osobných údajov**

Účastníci dohody si uvedomujú dôležitosť bezpečnosti spracúvania osobných údajov a preto sa zhodli na tom, že ich budú spracúvať v súlade s Nariadením Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) v platnom znení (ďalej len ako „**GDPR**“) a zákonom č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len ako „**zákon o ochrane osobných údajov**“).

1. Účastníci dohody sa za účelom zabezpečenia ochrany osobných údajov pri spracúvaní osobných údajov podľa tejto Dohody a vzájomnej komunikácie zaväzujú prijať technické, organizačné a personálne opatrenia na ochranu osobných údajov, pričom vezmú do úvahy najmä použiteľné technické prostriedky, dôvernosť spracúvaných osobných údajov, ako aj rozsah možných rizík s rôznou pravdepodobnosťou a závažnosťou pre práva a slobody dotknutých osôb.
2. V prípade, ak Dodávateľ príde pri plnení tejto Dohody do kontaktu s osobnými údajmi, ktoré spracúva Objednávateľ, Dodávateľ nesmie v žiadnej forme spracúvať osobné údaje, ktoré sú spracúvané Objednávateľom, najmä ich nesmie poskytnúť žiadnej tretej osobe, zhromažďovať ich, kopírovať ich, zverejňovať ich alebo inak ich akýmkoľvek spôsobom využiť pre akékoľvek vlastné potreby alebo pre akékoľvek potreby tretej osoby, ak nie je v tejto Dohode výslovne stanovené inak.
3. Dodávateľ sa zaväzuje bezodkladne vrátiť Objednávateľovi všetky nosiče informácií, ktoré obsahujú osobné údaje spracúvané Objednávateľom. V prípade, ak niektorý z nosičov informácií obsahujúci osobné údaje je potrebný pre plnenie podľa tejto Dohody, je Dodávateľ povinný vrátiť takýto nosič informácií bezodkladne po ukončení plnení v rámci konkrétnej služby.
4. Dodávateľ sa zaväzuje dodržiavať povinnosť mlčanlivosti o osobných údajoch, s ktorými príde do kontaktu pri plnení tejto Dohody. Povinnosť mlčanlivosti trvá aj po skončení trvania tejto Dohody. Na požiadanie Objednávateľa je Dodávateľ povinný preukázať splnenie tejto povinnosti. Povinnosť mlčanlivosti neplatí, ak to priamo vyplýva z platných právnych predpisov, pričom v takom prípade je Dodávateľ povinný postupovať výlučne v súlade s týmito platnými právnymi predpismi pri zachovaní zásady minimalizácie spracúvania osobných údajov.
5. Dodávateľ sa zaväzuje, že vykoná všetky opatrenia na to, aby jeho zamestnanci a príp. iné spolupracujúce osoby pri plnení tejto Dohody dodržiavali povinnosti týkajúce sa ochrany osobných údajov stanovené v GDPR, v zákone o ochrane osobných údajov a v tejto Dohode. Poskytovateľ sa zaväzuje poučiť svojich zamestnancov a príp. iné spolupracujúce osoby o povinnostiach, ktoré im vyplývajú z GDPR, zákona o ochrane osobných údajov a tejto Dohody.
6. Dodávateľ je povinný nahradiť akúkoľvek škodu, ktorú spôsobí dotknutej osobe a/alebo Objednávateľovi v dôsledku nedodržania svojich povinností týkajúcich sa spracúvania osobných údajov, t. j. najmä v prípade, ak Dodávateľ nedodrží ustanovenia GDPR a/alebo zákona o ochrane osobných údajov, alebo ak Poskytovateľ koná nad rámec alebo v rozpore s touto Dohodou (najmä, nie však výlučne v rozpore s  ustanoveniami bodov 3, 4, 5 a 6 tohto článku Dohody).

**Článok XII**

**Osobitné dojednania**

1. Účastníci dohody sa zaväzujú bez zbytočného odkladu navzájom si oznamovať všetky informácie, ktoré by mohli mat' vplyv na riadne plnenie tejto Dohody a poskytovať si vzájomnú súčinnosť súvisiacu s plneniami podľa tejto Dohody.
2. Dodávajúci je povinný pri plnení povinností podľa tejto Dohody postupovať s odbornou starostlivosťou a v súlade so všeobecne záväznými právnymi predpismi.
3. Dodávateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len ako „**pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Dodávateľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Dohody. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.

**Článok XIII**

**Doručovanie**

1. Účastníci dohody sa dohodli, že písomnosť podľa tejto Dohody je možné doručovať:
	1. osobne,
	2. poštou,
	3. kuriérom,
	4. elektronicky – emailom.
2. Účastníci dohody sa dohodli, že ich vzájomná komunikácia súvisiaca s touto Dohodou bude prebiehať prioritne elektronicky prostredníctvom e-mailov uvedených v bode 6. tohto článku Dohody. Písomnosti, obsahujúce právne významné skutočnosti podľa tejto Dohody, sa budú doručovať prostredníctvom doporučenej poštovej zásielky do vlastných rúk, alebo kuriérnou službou alebo odovzdávať osobne. Písomnosťou obsahujúcou právne významné skutočnosti, sa na účely tejto Dohody rozumie najmä nie však výlučne, oznámenie týkajúce sa zmien Dohody, jej ukončenia, výzvy na zaplatenie a akékoľvek výzvy na plnenie.
3. Pre potreby doručovania sa použijú adresy sídel účastníkov dohody uvedené v záhlaví tejto Dohody. V prípade akejkoľvek zmeny adresy, určenej na doručovanie písomností na základe tejto Dohody, sa účastník dohody zaväzuje o zmene bezodkladne, najneskôr do 5 kalendárnych dní, odkedy takáto zmena nastala, písomne informovať druhého účastníka dohody; v takomto prípade je pre doručovanie rozhodujúca nová adresa, riadne oznámená účastníkovi dohody pred odoslaním písomností.
4. Účastníci dohody sa dohodli, že písomnosť doručovaná prostredníctvom pošty sa na účely tejto Dohody považuje za doručenú dňom jej prevzatia účastníkom dohody, ktorému je adresovaná, alebo dňom odmietnutia jej prevzatia účastníkom dohody, ktorému je adresovaná alebo uplynutím úložnej lehoty na pošte, a to aj v prípade, že sa adresát o uložení zásielky nedozvedel.
5. Písomnosť doručovaná elektronicky na e-mailovú adresu uvedenú v bode 6. tohto článku Dohody sa považuje za doručenú deň nasledujúci po jej odoslaní a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby. Účastníci dohody sú povinní minimálne raz denne (platí pre pracovne dni) kontrolovať kontaktné emailové schránky.
6. Účastníci dohody si určujú nasledovné oprávnené osoby na komunikáciu týkajúcu sa tejto Dohody:

Oprávnená/é osoba/y za Objednávateľa: Meno a priezvisko, funkcia, email, mobil

Oprávnená/é osoba/y za Dodávateľa: Meno a priezvisko, funkcia, email, telefón

**Článok XIV**

**Pristúpenie k Dohode**

1. V súlade s § 15 zákona o verejnom obstarávaní, súťažnými podkladmi, ako aj v súlade s rozsudkom Súdneho dvora EÚ vo veci C-216/17, môžu k tejto Dohode pristúpiť všetky v súťažných podkladoch vymedzené neziskové, rozpočtové alebo príspevkové organizácie zriadené Objednávateľom, ako aj obchodné spoločnosti, v ktorých má Objednávateľ 100 % majetkovú účasť (ďalej len „mestské spoločnosti“). Zoznam mestských spoločností, ktoré môžu k tejto dohode pristúpiť tvorí Prílohu č. 4 tejto Dohody – Identifikácia verejných obstarávateľov.
2. Pristúpenie podľa bodu 1. tohto článku Dohody je možné vykonať uzavretím Dohody o pristúpení k tejto Dohode (ďalej len „dohoda o pristúpení“). Vzor dohody o pristúpení tvorí prílohou č. 5 tejto dohody – Vzor dohody o pristúpení.
3. V prípade pristúpenia niektorej mestskej spoločnosti podľa bodu 1. tohto článku Dohody (ďalej len ako „pristupujúci objednávateľ“) bude miestom dodania palivových kariet tiež adresa určená pristupujúcim objednávateľom v objednávke v zmysle dohody o pristúpení. Pristúpenie niektorej z mestských spoločností podľa bodu 1. tohto článku Dohody nebude mať vplyv na maximálny finančný limit tejto Dohody.
4. Pristúpením pristupujúceho objednávateľa k tejto Dohode vznikne Dodávateľovi povinnosť písomne oznámiť Objednávateľovi prehľad o všetkých aktuálnych pristupujúcich objednávateľoch do 30 kalendárnych dní od účinnosti dohody o pristúpení a zároveň je Dodávateľ povinný pravidelne, vždy k poslednému dňu kalendárneho štvrťroka, písomne informovať Objednávateľa o cene za predmet Dohody za každého pristupujúceho objednávateľa zvlášť a zároveň za všetkých pristupujúcich objednávateľoch spolu.
5. V prípade postupu podľa bodu. 1. tohto článku Dohody bude dohoda o pristúpení vyhotovená v 3 (troch) rovnopisoch s platnosťou originálu, z ktorých Dodávateľ dostane 1 (jeden) rovnopis, Objednávateľ 1 (jeden) rovnopis a pristupujúci objednávateľ 1 (jeden) rovnopis.
6. Pristúpenie k Dohode nie je povinnosťou mestskej spoločnosti. V prípade pristúpenia niektorej mestskej spoločnosti k Dohode sa na ňu primerane vzťahujú práva a povinnosti Objednávateľa podľa tejto Dohody v súlade s dohodou o pristúpení.
7. Objednávateľ a jednotliví pristupujúci objednávatelia zodpovedajú samostatne a oddelene za povinnosti a záväzky, ktoré im vyplývajú z Dohody, to znamená, že nezodpovedajú spoločne a nerozdielne.

**Článok XV**

**Spoločné a záverečné ustanovenia**

* 1. V prípade zmeny názvu, sídla, právnej formy, štatutárnych orgánov ako aj spôsobu ich konania, bankového spojenia, čísla účtu, emailových adries, účastník dohody, ktorého sa niektorá z týchto zmien týka, oznámi druhému účastníkovi dohody túto skutočnosť, a to bez zbytočného odkladu. Pre vylúčenie pochybností sa účastníci dohody dohodli, že v takom prípade nie je potrebné uzatvárať dodatok k tejto Dohode.
	2. Meniť alebo dopĺňať túto Dohodu (s výnimkou prípadov uvedených v bode 1. tohto odseku) je možné len na základe dohody oboch účastníkov dohody vo forme očíslovaného písomného dodatku k Dohode, ktorý nie je v rozpore s ustanovením § 18 zákonom o verejnom obstarávaní. Po obojstrannom potvrdení sa dodatok stane neoddeliteľnou súčasťou tejto Dohody.
	3. Táto Dohoda patrí medzi povinne zverejňované dohody (vrátane dodatkov) podľa ustanovení § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s § 47a ods. 1 zákona č. 40/1964 Zb. Občianskeho zákonníka v znení neskorších predpisov.
	4. Táto Dohoda nadobúda platnosť a je pre účastníkov dohody záväzná dňom podpisu oprávnenými zástupcami oboch účastníkov dohody; ak oprávnení zástupcovia oboch účastníkov dohody nepodpíšu túto Dohodu v ten istý deň, tak rozhodujúci je deň neskoršieho podpisu. Táto Dohoda nadobúda účinnosť dňom nasledujúcim po dni jej zverejnenia v Centrálnom registri zmlúv.

* 1. Pokiaľ v Dohode nie je dohodnuté inak, riadia sa práva a povinnosti, právne pomery z nej vyplývajúce, vznikajúce a súvisiace, len slovenským právnym poriadkom, a to najmä Obchodným zákonníkom a súvisiacimi všeobecne záväznými právnymi predpismi platnými v Slovenskej republike. Účastníci dohody sú povinní rešpektovať zákon o verejnom obstarávaní a v uvedenej súvislosti poskytnúť vyžadovanú súčinnosť.
	2. Táto Dohoda je vyhotovená v štyroch (4) vyhotoveniach s platnosťou originálu, z ktorých každý účastník Dohody obdrží po dve vyhotovenia.
	3. Neplatnosť, neúčinnosť alebo neaplikovateľnosť niektorého ustanovenia tejto Dohody nespôsobuje neplatnosť, neúčinnosť alebo neaplikovateľnosť tejto Dohody ako celku. V prípade neplatnosti, neúčinnosti alebo neaplikovateľnosti niektorého ustanovenia tejto Dohody sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Dohody nahradili novým ustanovením v súlade s účelom tejto Dohody. V prípade, ak bude právny predpis citovaný v tejto Dohode zrušený a nahradený iným právnym predpisom, odkazy tejto Dohody na pôvodný právny predpis sa budú považovať za odkazy na právny predpis, ktorý ho nahradil.
	4. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto Dohody, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto Dohody majú príslušné súdy Slovenskej republiky, za použitia slovenského práva.
	5. Účastníci Dohody vyhlasujú, že sú spôsobilí na právne úkony, ich vôľa je slobodná a vážna, prejav vôle je dostatočne zrozumiteľný a určitý, zmluvná voľnosť nie je obmedzená a právny úkon je urobený v predpísanej forme. Účastníci Dohody si zmluvu prečítali a bez výhrad súhlasia s jej ustanoveniami.
	6. Neoddeliteľnou súčasťou tejto Dohody je:

Príloha č. 1 – Opis predmetu zákazky

Príloha č. 2 – Návrh na plnenie kritérií

Príloha č. 3 - Zoznam subdodávateľov

Príloha č. 4 – Zoznam mestských spoločností

Príloha č. 5 – Vzor dohody o pristúpení

Príloha č. 6 - Zoznam čerpacích staníc

V ..................., dňa

.........................................................

Dodávateľ

meno a priezvisko

funkcia

V Bratislave, dňa

.........................................................

Objednávateľ

Ing. Tatiana Kratochvílová

prvá námestníčka primátora

**Príloha č. 3 - Zoznam subdodávateľov a podiel subdodávok**

# Údaje o všetkých známych subdodávateľoch

# Na predmet zákazky:

# „**Nákup pohonných hmôt prostredníctvom palivových kariet** “

[ ]  sa nebudú podieľať subdodávatelia a celý predmet zákazky uchádzač uskutoční vlastnými kapacitami

[ ]  sa budú podieľať nasledovní subdodávatelia:

|  |  |  |  |  |
| --- | --- | --- | --- | --- |
| Por. č. | Subdodávateľ | identifikačné číslo alebo dátum narodenia, ak nebolo pridelené identifikačné číslo | hodnota plnenia vyjadrená v percentách (%) k ponukovej cene | osoba oprávnená konať za subdodávateľa (meno a priezvisko, adresa pobytu, dátum narodenia) |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |

V Bratislave, dňa ..................... ..........................................................

meno, priezvisko a podpis štatutárneho orgánu

alebo člena štatutárneho orgánu uchádzača

Pozn.:

V zmysle § 2 ods. 5 písm. e) zákona o verejnom obstarávaní je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.

Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité služby v zmysle predmetu zákazky;

Percentuálny podiel ich služieb je z celkovej ceny diela s DPH;

Uchádzač uvedie za subdodávateľa : názov alebo obchodné meno, sídlo alebo miesto podnikania, štát, IČO; v predmete subdodávky rámcový popis rozsahu služby, ktorú bude vykonávať.

**Príloha č. 4 - Zoznam mestských spoločností**

1. Komunálny podnik Bratislavy, IČO: 54 656 885

Ostatné rozpočtové organizácie a príspevkové organizácie mesta ktoré sú založené alebo zriadené verejným obstarávateľom na osobitný účel plnenia potrieb všeobecného záujmu s možnosťou pristúpenia sú zverejnené na webovej stránke verejného obstarávateľa v časti Správa mesta- Organizácie mesta.

Link: <https://bratislava.sk/mesto-bratislava/sprava-mesta/organizacie-mesta>

**Príloha č. 5: Vzor Dohody o pristúpení**

**Dohoda o pristúpení k Rámcovej dohode na bezhotovostný nákup pohonných hmôt prostredníctvom palivových kariet č. MAGTS XXXXXXX**

uzatvorená v zmysle § 269 ods. 2 zákona č. 513/1991 Zb. Obchodného zákonníka v znení neskorších predpisov

(ďalej len „**Dohoda**“)

medzi

**Pristupujúci objednávateľ:**

**Názov:**

Sídlo:

IČO:

Zapísaný:

DIČ:

IČ DPH:

Bankové spojenie:

Číslo účtu IBAN:

Zastúpený:

(ďalej len ako **„Pristupujúci objednávateľ**“)

a

**Dodávateľ:**

**Obchodné meno:**

Sídlo:

IČO:

IČ DPH:

Zápis:

Bankové spojenie:

číslo účtu v tvare IBAN:

Zastúpenie:

(ďalej len ako „**Dodávateľ**”)

(Pristupujúci objednávateľ a Dodávateľ spolu ďalej len ako „**Účastníci Dohody**“)

**Článok I**

**Ustanovenia o pristúpení**

1. Pristupujúci objednávateľ vyhlasuje, že sa oboznámil v celom rozsahu s obsahom Rámcovej dohody na bezhotovostný nákup pohonných hmôt prostredníctvom palivových kariet č. MAGTS XXXXXXX (ďalej len „**rámcová dohoda**“), uzatvorenej dňa .................. medzi Objednávateľom, t. j. Hlavné mesto Slovenskej republiky Bratislava, so sídlom Primaciálne nám. 1, 814 99 Bratislava 1, IČO: 00 603 481 (ďalej len „**Objednávateľ**“) a Dodávateľom.
2. Podpísaním tejto Dohody Pristupujúci objednávateľ pristupuje k rámcovej dohode uzavretej medzi Objednávateľom a Dodávateľom.
3. Pristupujúci objednávateľ uzavretím tejto Dohody nadobúda tie práva a povinnosti, ktoré, v zmysle rámcovej dohody prislúchajú Objednávateľovi okrem:
	1. ukončiť rámcovú dohodu spôsobom podľa čl. IX rámcovej dohody,
	2. meniť alebo dopĺňať rámcovú dohodu,
	3. vykonávať objednávky podľa rámcovej dohody v mene a na účet Objednávateľa.

**Článok II. Osobitné ustanovenia**

1. Predpokladané množstvo plnenia, ktoré si je Pristupujúci objednávateľ oprávnený objednať počas doby účinnosti tejto Dohody je uvedené v Prílohe č. 2 tejto Dohody. Pristupujúci objednávateľ si vyhradzuje právo nevyčerpať celé predpokladané množstvo plnenia uvedené v Prílohe č. 2 Dohody a zároveň Pristupujúci objednávateľ berie na vedomie a súhlasí s tým, že predpokladané množstvo tovaru uvedené v Prílohe č. 2 Dohody je maximálne a nemôže byť prekročené.
2. Kontaktná osoba za Pristupujúceho objednávateľa je: meno, priezvisko, telefón, email.
3. Kontaktná osoba za Dodávateľa je: meno, priezviskom telefón, email.
4. Táto Dohoda sa uzatvára na dobu určitú, a to po dobu trvania rámcovej dohody, t. j. do skončenia účinnosti rámcovej dohody.
5. Účinnosť tejto Dohody o pristúpení môže pred uplynutím doby uvedenej v bode 4. tomto článku Dohody zaniknúť aj niektorým z nasledovných spôsobov:
	1. písomnou dohodou Účastníkov Dohody, alebo
	2. písomnou výpoveďou Pristupujúceho objednávateľa z Účastníkov Dohody za podmienok upravených v rámcovej dohode, alebo
	3. odstúpením od Dohody za podmienok upravených v rámcovej dohode.

**Článok III.**

**Záverečné ustanovenia**

1. Táto Dohoda podlieha povinnému zverejneniu v Centrálnom registri zmlúv v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
2. Táto Dohoda nadobúda platnosť dňom jej podpísania oboma Účastníkmi Dohody a účinnosť dňom nasledujúcim po dni jej zverejnenia v Centrálnom registri zmlúv podľa bodu 1. tohto článku Dohody.
3. Táto Dohoda je vyhotovená v 3 (troch) vyhotoveniach s platnosťou originálu, z ktorých Dodávateľ obdrží 1 (jedno) vyhotovenie a Pristupujúci objednávateľ obdrží 2 (dva) vyhotovenia, pričom Pristupujúci objednávateľ doručí 1 (jedno) vyhotovenie Objednávateľovi bezodkladne, najneskôr do 5 pracovných dní, po uzatvorení Dohody.
4. Túto Dohodu je možné meniť, upravovať alebo dopĺňať iba očíslovanými písomnými dodatkami, ktoré sa po podpísaní osobami oprávnenými konať za a v mene Účastníkov Dohody stávajú neoddeliteľnou súčasťou tejto Dohody.
5. Prílohy tejto Dohody sú:
	1. Príloha č. 1: Kópia rámcovej dohody č. ..... zo dňa .....................
	2. Príloha č. 2: Predpokladané množstvo plnenia
6. Účastníci Dohody vyhlasujú, že si text tejto Dohody riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné určité, slobodné a zrozumiteľné, že táto Dohoda nebola uzatvorená pod nátlakom, v tiesni, ani za nápadne nevýhodných podmienok, a že podpisujúce osoby sú oprávnené k podpisu tejto dohody a na znak súhlasu ju podpísali.

Za Pristupujúceho objednávateľa Za Dodávateľa

V Bratislave, dňa ................. V Bratislave, dňa ...................

................................................. .................................................

 meno a priezvisko meno a priezvisko

 funkcia funkcia